पीएमसीएच से ऑक्सीजन की चोरी
तीन कर्मचारियों को कंपनी ने हटाया
पीएमसीएचमें आॅक्सीजन सप्लाई का रखरखाव करने वाली कंपनी ने अपने तीन कर्मचारियों को हटा दिया है। इनमें एक कर्मचारी पर एफआईआर दर्ज कराई गई थी, जबकि दो पर ऑक्सीजन की चोरी का संदेह था। सेंट्रल सप्लाई से आॅक्सीजन गैस की चोरी का खुलासा होने के बाद कंपनी ने यह कार्रवाई की है। गैस सप्लाई का जिम्मा किसी और कंपनी की है, जबकि रखरखाव का जिम्मा साइमंड कंपनी को दिया गया है।
आॅक्सीजन सप्लाई की मॉनिटरिंग और मेंटेनेंस में कंपनी के करीब 36 कर्मचारी लगे हुए हैं। कंपनी के एक कर्मचारी पर प्राइवेट एंबुलेंस से आॅक्सीजन गैस बेचने का आरोप लगा था। गैस की कमी होने पर संदेह हुआ था। इसके बाद इसकी मॉनिटरिंग शुरू हुई थी। उसी दौरान मेंटनेंस कर्मी पकड़ा गया था। इस कर्मचारी पर अस्पताल प्रशासन ने एफआईआर भी दर्ज कराई है। अस्पताल सूत्रों के मुताबिक ऑक्सीजन गैस के एक बड़े सिलेंडर की कीमत करीब 192 रुपए है। उस बड़े सिलेंडर से तीन-चार छोटे सिलेंडर भरे जा सकते हैं। शुक्रवार को कंपनी के साथ अस्पताल के अधिकारियों ने बैठक की। बैठक में प्राचार्य डॉ. एसएन सिन्हा, अधीक्षक डॉ. लखींद्र प्रसाद, उपाधीक्षक और हेल्थ मैनेजर शामिल थे।
bho_Deva hin_Deva hin_Deva hin_Deva